32. ΑΠΟΦΑΣΙΣ ΥΠΟΥΡΓΟΥ  ΒΙΟΜΗΧΑΝΙΑΣ  Άριθ. 19901/3572 της 5/28 Μαρτ. 1960 (ΦΕΚ Β' 127) Περί των διακριτικών χρωμάτων των αγωγών φάσεων. 'Εχοντες ύπ' όψιν: 1)΄Οτι υπό των εν ισχύϊ κανονισμών εκτελέσεως εσωτερικών ηλεκτρικών εγκαταστάσεων δεν καθορίζονται τα διακριτικά χρώματα αγωγών φάσεων των πολυπολικών συρμάτων και καλωδίων, ειμή μόνον του ουδετέρου και του αγωγού γειώσεως. 2)΄Οτι συνεπεία τούτου, τα εις το εμπόριον διατιθέμενα σύρματα και καλώδια έχουν ποικιλίαν διακριτικών χρωμάτων των αγωγών φάσεων, ήτις προκαλεί δυσχερείας και σύγχυσιν κατά την εκτέλεσιν εσωτερικών ηλεκτρικών εγκαταστάσεων. 3)Την, λόγω των ανωτέρω, ανάγκην τόσον του καθορισμού παρ' ημίν του Κώδικος των διακριτικών χρωμάτων των αγωγών φάσεως, όσον και της τυποποιήσεως των εις το εμπόριον διατεθησομένων πολυπολικών αγωγών και καλωδίων εγχωρίου κατασκευής, ως και των εισαγομένων εκ του εξωτερικού. 4)Την από 2.4.1959 υπ' αριθ. 17 πράξιν του παρ' ημίν Συμβουλίου Ενεργείας, αποφασίζομεν: Α΄.Κωδικοποιούμεν τα διακριτικά χρώματα των αγωγών φάσεων των πολυπολικών αγωγών και καλωδίων εσωτερικών ηλεκτρικών εγκαταστάσεων ως κατωτέρω: 1η φάσις χρώματος μελανού. 2α    "          "           ερυθρού, και 3η    "          "           καστανού. Έν περιπτώσει χρησιμοποιήσεως διπολικών αγωγών ή δύο αγωγών εντός του αυτού σωλήνος, ο αγωγός φάσεως δέον να είναι χρώματος μελανού, και ο ουδέτερος στακτόχρους. Β΄.Εις εφαρμογήν της ως άνω Κωδικοποιήσεως, ορίζομεν όπως, προς διάκρισιν αγωγών των αποτελούντων τους πολυπολικούς αγωγούς και καλώδια εσωτερικών ηλεκτρικών εγκαταστάσεων, τόσον των κατασκευαζομένων υπό των εγχωρίων βιομηχανιών όσον και των εισαγομένων εκ του εξωτερικού, χρησιμοποιηθώσιν, ως εξής τα υπό της παρούσης Κωδικοποιήσεως καθοριζόμενα διακριτικά χρώματα αγωγών φάσεων, ως και τα δια της υπ' αριθ. 25606 της 18.4.58 ημετέρας αποφάσεως καθορισθέντα χρώματα ουδετέρου και αγωγού γειώσεως. 1.Εις αγωγούς τύπου ΝΥΜ (εξωτερική επένδυσις χρώματος λευκού). α)Διπολικούς, φάσις χρώματος μελανού, ουδέτερος στακτόχρους. β)Τριπολικούς, δια μονοφασικάς παροχάς μετ' αγωγού γειώσεως, φάσις χρώματος μελανού, ουδέτερος στακτόχρους, αγωγοί γειώσεως χρώματος κιτρίνου. γ)Εις αγωγούς διφασικών παροχών μετ' ουδετέρου αγωγού φάσεων χρωμάτων μελανού και ερυθρού, ουδέτερος στακτόχρους. δ)Εις αγωγούς τριφασικών παροχών: αγωγοί φάσεων χρωμάτων: μελανού, ερυθρού και καστανού. ε)Εις τετραπολικούς αγωγούς τριφασικής παροχής μετ' αγωγού γειώσεως: αι φάσεις χρωμάτων:  μελανού, ερυθρού, καστανού, ο αγωγός γειώσεως χρώματος κιτρίνου. ς)Εις τετραπολικούς αγωγούς εσωτερικών ηλεκτρικών εγκαταστάσεων φωτισμού: αγωγοί φάσεων χρωμάτων: μελανού, ερυθρού και καστανού, ο δε ουδέτερος στακτόχρους. ζ)Εις πενταπολικούς αγωγούς εσωτερικών εγκαταστάσεων φωτισμού: οι αγωγοί φάσεων χρωμάτων: μελανού, ερυθρού και καστανού, ουδέτερος στακτόχρους και αγωγός γειώσεως χρώματος κιτρίνου. 2.Εις καλώδια τύπου ΝΥΥ (εξωτερική επένδυσις στακτόχρους ή μελανή). α)Διπολικά: φάσις χρώματος μελανού, ουδέτερος στακτόχρους. β)Tριπολικά δια τριφασικήν παροχήν: αγωγοί φάσεων χρωμάτων: μελανού, ερυθρού και καστανού. γ)Tριπολικά δια μονοφασικήν παροχήν μετ' αγωγού γειώσεως: φάσις χρώματος μελανού, ουδέτερος στακτόχρους και αγωγός γειώσεως χρώματος κιτρίνου. δ)Τετραπολικά, δια τριφασικήν παροχήν μετ' ουδετέρου: αγωγοί φάσεων χρωμάτων: μελανού, ερυθρού και καστανού, ουδέτερος στακτόχρους. ε)Τετραπολικά δια τριφασικήν παροχήν μετ' αγωγού γειώσεως: αγωγοί φάσεων χρωμάτων: μελανού, ερυθρού και καστανού, αγωγός γειώσεως χρώματος κιτρίνου. Προς εξάντλησιν των εν τη αγορά υφισταμένων αποθεμάτων αγωγών και καλωδίων εσωτερικών ηλεκτρικών εγκαταστάσεων ων τα διακριτικά χρώματα είναι διάφορα των δια της παρούσης καθορισθέντων, επιτρέπομεν την χρήσιν τούτων μέχρι της 30 Σεπτ. 1960. Μετά την ημερομηνίαν ταύτην απαγορεύομεν την διάθεσιν εις το εμπόριον και την χρήσιν αγωγών και καλωδίων εσωτερικών ηλεκτρικών εγκαταστάσεων, ών τα χρώματα θα είναι διάφορα των υπό της παρούσης καθοριζομένων. Των διατάξεων της παρούσης εξαιρούνται: 1.Οι αγωγοί των εγκαταστάσεων φωτοβόλων σωλήνων. 2.Οι αγωγοί των εγκαταστάσεων κωδώνων. 3.Οι αγωγοί και τα καλώδια εγκαταστάσεων τηλεφώνων. Η παρούσα δημοσιευθήτω εις την Εφημερίδα της Κυβερνήσεως. (Αντί της σελ. 178,05(α) Σελ. 178,05(β) 251 - 077 Έλεγχος Ηλεκτρικών Εγκαταστάσεων 13.Δ.δ.32 